A4-0127/97

Ψήφισμα σχετικά με την έκθεση της Επιτροπής με θέμα «Οι προοπτικές ανάπτυξης της περιφερειακής συνεργασίας για τις χώρες που προήλθαν από την πρώην Γιουγκοσλαβία και τα μέσα της Κοινότητας για την προώθηση της συνεργασίας αυτής» (SEC(96)0252 - C4-0274/96) και την έκθεση της Επιτροπής με θέμα «Κοινές αρχές για μελλοντικές συμβατικές σχέσεις με ορισμένες χώρες της Νοτιοανατολικής Ευρώπης» (COM(96)0476 - C4-0644/96).

Το Ευρωπαϊκό Κοινοβούλιο,

- έχοντας υπόψη τις εκθέσεις της Επιτροπής, της 14ης Ιανουαρίου 1996 (SEC(96)0252 - C4-0274/96)" και της 2ας Οκτωβρίου 1996 (COM(96)0476 - C4- 0644/96),

- επισημαίνοντας τα προγενέστερα ψηφίσματά του για την ανασυγκρότηση της Βοσνίας - Ερζεγοβίνης, ιδίως τα ψηφίσματα της 20ης Ιουνίου 1996 ((ΕΕ C 198 της 8.7.1996, σελ. 191)) και 19ης Ιουλίου 1996 (( ΕΕ C 261 της 9.9.1996, σελ. 194)), καθώς και για το Διεθνές Ποινικό Δικαστήριο για την πρώην Γιουγκοσλαβία της 14ης Νοεμβρίου 1996 (( ΕΕ C 362 της 1.12.1996, σελ. 258)),

- έχοντας υπόψη το σχέδιο σταθεροποίησης της ειρήνης στη Βοσνία - Ερζεγοβίνη που συμφωνήθηκε στις 14 Νοεμβρίου 1996 στο Παρίσι καθώς και τα αποτελέσματα της Διάσκεψης «Peace Implementation» που πραγματοποιήθηκε στο Λονδίνο στις 5 Δεκεμβρίου 1996,

- επισημαίνοντας την πρωτοβουλία του Royaumont, της 13ης Δεκεμβρίου 1995, σχετικά με τη διαδικασία «επίτευξης σταθερότητας και καλής γειτονίας στη Νοτιοανατολική Ευρώπη» καθώς και τη σχετική πλατφόρμα που εγκρίθηκε από το Συμβούλιο Υπουργών Εξωτερικών της ΕΕ στις 26/27 Φεβρουαρίου 1996 καθώς και την πρωτοβουλία των ΗΠΑ, του Δεκεμβρίου 1996, «Southeast European Cooperation Initiative» (SECI),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής καθώς και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (A4- 0127/97),

Α. έχοντας υπόψη τα συμπεράσματα του Συμβουλίου Υπουργών Εξωτερικών, της 25ης και 26ης Νοεμβρίου 1996, στα οποία αναγνωρίζεται σημαντικός ρόλος στην περιφερειακή συνεργασία για την υλοποίηση της μη στρατιωτικής ειρηνευτικής διαδικασίας μεταξύ των κρατών της πρώην Γιουγκοσλαβίας και όπου, για όλα τα κράτη, μέτρο αξιολόγησης συνιστούν οι βασικές αρχές των πολιτικών και των οικονομικών,

Β. υπενθυμίζοντας ότι η περιφερειακή συνεργασία αποτελεί καθεαυτή συστατικό στοιχείο της ευρωπαϊκής ολοκλήρωσης, έχει ως στόχο την ειρηνική συνεργασία, την οικονομική ανάπτυξη και τον εκδημοκρατισμό και για το λόγο αυτό προβάλλεται συνεχώς από την ΕΕ ως επιτυχές πρότυπο και μοντέλο ανάπτυξης για άλλες περιοχές του κόσμου, ενώ συγχρόνως υποστηρίζεται π.χ. στην Λατινική Αμερική, την Ασία ή πρόσφατα στο Μεσογειακό Χώρο με τη Διάσκεψη της Βαρκελώνης,

Γ. έχοντας την πεποίθηση ότι η ΕΕ φέρει για γεωγραφικούς, στρατηγικούς και δεοντολογικούς λόγους, ιδιαίτερη πολιτική ευθύνη για την ειρηνευτική διαδικασία στην πρώην Γιουγκοσλαβία και την πολιτική, κοινωνική, οικονομική και νομική σταθεροποίηση της περιοχής σε μακροπρόθεσμη βάση και είναι, λόγω της πολιτικής ιστορίας της, της οικονομικής ισχύος και των μέσων που διαθέτει στον τομέα της εμπορικής πολιτικής καθώς και της τεχνογνωσίας της στον διοικητικό τομέα, η πλέον ενδεδειγμένη για την υποστήριξη της πολιτικής, οικονομικής και κοινωνικής ανασυγκρότησης στην περιοχή και την επίτευξη, με περιφερειακή συνεργασία, μεταξύ των λαών, ειρήνης και σταθερότητας.

Δ. έχοντας επίγνωση του γεγονότος ότι η ΕΕ θα επιτύχει τούτο μόνον

- εάν η Ευρώπη εξοπλισθεί με αυτόνομες ειρηνευτικές δυνατότητες προκειμένου να μπορέσει να επιβάλει αξιόπιστα, στο πλαίσιο εντολής του ΟΗΕ ή του ΟΑΣΕ, ίδιες, κοινές δράσεις στον τομέα της εξωτερικής πολιτικής,

- για το λόγο αυτό είναι επιτακτικό για την ΕΕ να προσπαθήσει να επεκτείνει και να ενισχύσει την εντολή της SFΟR και της «International Police Task Force» εάν η βία συνεχίσει να κλιμακώνεται στη Βοσνία- Ερζεγοβίνη,

- εάν οι ευρωπαϊκές προσπάθειες για τη σταθεροποίηση της ειρήνης στην περιοχή δεν καλύψουν μόνο τον κοινωνικό εκδημοκρατισμό σε χώρες όπως η Σερβία, η Βοσνία και η Κροατία, όπου ο τερματισμός του κομμουνιστικού καθεστώτος οδήγησε εν μέρει μόνο σε δημοκρατική κοινωνία πολιτών και όπου συχνά η κομμουνιστική ιδεολογία απλώς αντικαταστάθηκε από την εθνικιστική,

- εάν η ανασυγκρότηση της Βοσνίας-Ερζεγοβίνης διαμορφωθεί κατά τρόπο ώστε η χώρα να καταστεί σε μερικά χρόνια ανεξάρτητη από τη διεθνή βοήθεια - τουλάχιστον σε μεγάλο βαθμό - και να αναλάβει η ίδια την οικονομική ανάπτυξή της,

Ε. τρέφοντας κατανόηση για το γεγονός ότι το σχέδιο της περιφερειακής συνεργασίας πρέπει να νοηθεί ως κίνητρο πολιτικής σταθερότητας, σταθεροποίησης του κράτους δικαίου και μέσο πολιτισμικής και οικονομικής ανάπτυξης και συνεργασίας μεταξύ των εμπλεκομένων χωρών, μεταξύ αυτών και των γειτονικών χωρών τους καθώς και με την Ευρωπαϊκή Ένωση, συνεργασία η οποία αποτελεί μια από τις βασικές προϋποθέσεις για κάθε ειρηνευτική πρωτοβουλία,

ΣΤ. επισημαίνοντας ότι, ωστόσο, η περιφερειακή συνεργασία θα πρέπει να προσλάβει ευρύτερο χαρακτήρα, χωρίς να σημαίνει αποκατάσταση της πρώην Γιουγκοσλαβίας αλλά πολύ μάλλον πρέπει να ανταποκρίνεται στις επιμέρους ιδιαιτερότητες κάθε χώρας και δεν επιτρέπεται η άρνηση συνεργασίας εκ μέρους μιας χώρας να παρακωλύει τη διαδικασία προσέγγισης μιας άλλης προς την ΕΕ,

Ζ. έχοντας την πεποίθηση ότι περιφερειακή συνεργασία θα υπάρξει στη Νοτιοανατολική Ευρώπη μόνον εφόσον η Βοσνία-Ερζεγοβίνη λειτουργήσει ως ενιαίο κράτος και η πορεία της ανασυγκρότησης στη Βοσνία-Ερζεγοβίνη αποδώσει απτά αποτελέσματα έως τις δημοτικές και τις επόμενες κοινοβουλευτικές εκλογές,

Η. έχοντας την πεποίθηση ότι η ειρήνη, η σταθερότητα και ο σεβασμός μιας διεθνούς, δίκαιης έννομης τάξης στην περιοχή, η οποία δεν απορρέει από κατακτητικές εκστρατείες, μπορεί να επιτευχθεί μόνον εφόσον τηρηθούν αυστηρά οι αναληφθείσες υποχρεώσεις και μάλιστα όσον αφορά τα δικαιώματα του ανθρώπου, συμπεριλαμβανομένων των δικαιωμάτων των μειονοτήτων, το δικαίωμα παλιννόστησης προσφύγων και εκτοπισμένων, τη συνεργασία με το Δικαστήριο της Χάγης και την έκδοση των εγκληματιών πολέμου, την δημιουργία δημοκρατικών κοινωνικών δομών και τον σεβασμό των δημοκρατικών κανόνων του παιχνιδιού, όπως για παράδειγμα είναι η ελεύθερη πρόσβαση σε ανεξάρτητα μέσα ενημέρωσης καθώς και οι πολιτικές, θεσμικές και οικονομικές μεταρρυθμίσεις,

Θ. έχοντας την πεποίθηση ότι ιδίως οι νέοι μπορούν να συμβάλλουν σημαντικά στις χώρες της περιοχής στην υπέρβαση εθνοτικών διαχωριστικών γραμμών, τη συμφιλίωση και την κατανόηση, στη βίωση δημοκρατίας πέρα από σύνορα, το σεβασμό της ανθρώπινης αξιοπρέπειας και των μειονοτήτων,

Η αντίληψη της περιφερειακής συνεργασίας ως πολιτικό σχέδιο

1. υποστηρίζει κατ' αρχήν το πολιτικό σχέδιο περιφερειακής συνεργασίας για τη διαμόρφωση των σχέσεων μεταξύ της ΕΕ και των χωρών της Νοτιοανατολικής Ευρώπης[semigr ]

2. φρονεί ωστόσο ότι το περιφερειακό σχέδιο για την Νοτιοανατολική Ευρώπη δεν μπορεί να περιοριστεί στα τέσσερα κράτη που καλύπτουν το έδαφος της πρώην Γιουγκοσλαβίας, δηλαδή Κροατία, Βοσνία-Ερζεγοβίνη, Γιουγκοσλαβία, Σερβία- Μαυροβούνιο, FYROM καθώς και Αλβανία, αλλά πρέπει να βασίζεται στην εποικοδομητική συνεργασία και τις σχέσεις με τις γειτονικές χώρες[semigr ] εξάλλου πρέπει να προχωρεί πέρα από τον απλό προσανατολισμό εμπορικής πολιτικής και να περιλαμβάνει πολιτικά στοιχεία για την εδραίωση της ειρήνης[semigr ]

3. θεωρεί ότι τα οικονομικά μέσα (ιδίως οι συμφωνίες που συνάπτει η ΕΕ) δεν θα πρέπει να περιέχουν μόνο πολιτικούς και οικονομικούς όρους, αλλά θα πρέπει να είναι ιδίως προσανατολισμένα στη προώθηση στενότερων δεσμών μεταξύ των χωρών της περιοχής, επιτρέποντας αμοιβαίες παραχωρήσεις και περιφερειακές προτιμήσεις[semigr ]

4. για το λόγο αυτό προτείνει να νοηθεί το σχέδιο περιφερειακής συνεργασίας ως πολιτική πρωτοβουλία της ΕΕ η οποία λαμβάνει υπόψη τα ευρωπαϊκά συμφέροντα όσον αφορά την ειρήνη καθώς και τα στρατηγικά συμφέροντα και συνεπώς απαιτεί την ύπαρξη συνεκτικής ΚΕΠΠΑ[semigr ] η πρωτοβουλία αυτή πρέπει να ενταχθεί στο συνολικό πλαίσιο μιας πολιτικής δήλωσης με αμοιβαίες υποχρεώσεις κατά το πρότυπο της Διάσκεψης της Βαρκελώνης[semigr ]

5. προτείνει, επισημαίνοντας την πρωτοβουλία του Royaumont, να συγκαλέσει η Προεδρία της Ευρωπαϊκή Ένωση σε δύο χρόνια μια τέτοια «Διάσκεψη για την ειρήνη, τη δημοκρατία, την αειφόρο ανάπτυξη και τη σταθερότητα στη Νοτιοανατολική Ευρώπη», στην οποία τα κράτη μέλη που θα συμμετάσχουν, παράλληλα με την Ευρωπαϊκή Ένωση, θα αναλάβουν τη δέσμευση να μην παραβιάζουν τα σύνορα, να διατηρούν σχέσεις καλής γειτνίασης, να σέβονται την ελευθερία της θρησκείας, τα δικαιώματα του ανθρώπου, και των μειονοτήτων, να παραχωρούν αμοιβαίως δικαιώματα ελεύθερης κυκλοφορίας, να διασφαλίζουν την ελεύθερη έκφραση γνώμης και τα θεμελιώδη δημοκρατικά δικαιώματα, να διασαφηνίσουν το ιδιοκτησιακό καθεστώς στις διάφορες περιοχές, να επιδιώξουν τον έλεγχο και τον περιορισμό των εξοπλισμών στο ελάχιστο δυνατό επίπεδο και να φέρουν από κοινού την ευθύνη για την οικονομική και οικολογική ισορροπία της περιοχής[semigr ] παράλληλα στην ίδια Διάσκεψη η Ευρωπαϊκή Ένωση θα αναλάβει τη δέσμευση για ένα φιλόδοξο και μακροπρόθεσμο πρόγραμμα συντονισμένης και πολύπλευρης οικονομικής παρέμβασης για την ανασυγκρότηση της περιοχής[semigr ]

6. θεωρεί το προτεινόμενο από την Επιτροπή όργανο «Joint Programming and Monitoring Commission» (JPMC) ως κατάλληλο μέσο για την δημιουργία θεσμοθετημένης δομής συνεργασίας, προκειμένου να εκπονούνται και να συντονίζονται και να εκτελούνται κοινά σχέδια και προγράμματα μεταξύ των χωρών της περιοχής, ενώ συγχρόνως το πρόγραμμα PHARE πρέπει να χρησιμοποιηθεί κυρίως για την περιφερειακή συνεργασία με ανάλογη μείωση των εθνικών ενισχύσεων[semigr ]

7. υπογραμμίζει τη στενή σχέση μεταξύ οικονομικής ανανέωσης και πολιτικής σταθερότητας[semigr ] εξαίρει την οικονομική συμβολή της Ευρωπαϊκής Ένωσης (μονομερή προτιμησιακά καθεστώτα εισαγωγής, κανονισμός 1628/96, ΣΓΠ, PHARE) και τις υφιστάμενες συμφωνίες συνεργασίας μεταξύ της Ένωσης και ορισμένων χωρών της περιοχής[semigr ]

8. έχει την πεποίθηση ότι η δημιουργία πολυμερούς πλαισίου ενέχει μείζονα σημασία για τον πολιτικό διάλογο, την εξομάλυνση διαφορών και την οικοδόμηση αμοιβαίας εμπιστοσύνης καθώς και, γενικότερα για τον κοινό σχεδιασμό του μέλλοντος της περιοχής, και ότι αυτή η εξέλιξη θα έπρεπε να καταλήξει σε ένα περιφερειακό «Σύμφωνο σταθερότητας για την ειρήνη και την ανάπτυξη»[semigr ]

9. καλεί, στο πλαίσιο αυτό όλα τα ενδιαφερόμενα για τις πρωτοβουλίες περιφερειακής συνεργασίας κράτη, ενδεχομένως με την υποστήριξη της Επιτροπής και του Συμβουλίου, να συγκεντρώσουν σε δέσμη τις σχετικές περιφερειακές πρωτοβουλίες (πρωτοβουλία Royaumont και βουλγαρική πρωτοβουλία) και να τις συντονίσουν με την πρωτοβουλία SECI[semigr ]

10. υπογραμμίζει ότι οι μελλοντικές συμφωνίες θα πρέπει να συνδέουν την οικονομική και χρηματοδοτική συνεργασία με την προθυμία των συμβαλλομένων μερών να συνεργάζονται τους γείτονές τους, να διασφαλίζουν την ελεύθερη κυκλοφορία των προσώπων, των αγαθών, των υπηρεσιών και των κεφαλαίων και να αναπτύσσουν διασυνοριακά προγράμματα[semigr ]

Προϋπόθεση η παγίωση της Βοσνίας-Ερζεγοβίνης

11. θεωρεί επιτακτική και ως προϋπόθεση για την επιτυχή υλοποίηση της περιφερειακής συνεργασίας στη Νοτιοανατολική Ευρώπη την ανασυγκρότηση και την ολοκλήρωση της Βοσνίας ως κρατικής ενότητας, η οποία πρέπει να καταστεί και πάλι βιώσιμη και ικανή προς αυτοδύναμη ανάπτυξη[semigr ]

12. φρονεί ότι πρέπει να σταματήσει η περιφερειακή συνεργασία μεταξύ τμημάτων της Βοσνίας-Ερζεγοβίνης και των γειτονικών κρατών, σε τομείς που υπάγονται στην αρμοδιότητα των θεσμικών οργάνων του κράτους της Βοσνίας-Ερζεγοβίνης (όπως εξωτερική και δασμολογική πολιτική)[semigr ]

13. φρονεί ότι τα προγράμματα ανασυγκρότησης πρέπει να διαμορφωθούν κατά τρόπο ώστε να συγκεντρωθούν και πάλι σε ενιαίο σύνολο τα επιμέρους τμήματα του κράτους[semigr ] υπό την έννοια αυτή προτείνει την ανάπτυξη κοινής υποδομής μεταξύ των δύο ενοτήτων, δηλαδή:

- τη δημιουργία ενιαίου συστήματος τηλεπικοινωνιών, με βάση την πλέον σύγχρονη τεχνολογία, που θα καλύπτει ολόκληρη την επικράτεια της Βοσνίας-Ερζεγοβίνης[semigr ]

- τη δημιουργία σιδηροδρομικής/οδικής σύνδεσης από το Σεράγιεβο στο Ζάγκρεμπ μέσω Μπάνια Λούκα και από το Σεράγιεβο στο Ντουμπρόβνικ μέσω Μόσταρ καθώς και από το Σεράγεβο στο Μπίρκο μέσω Τούζλα και από τη Μπάνια Λούκα στην Τούζλα μέσω Ζβόρνικ[semigr ]

- το μετασχηματισμό της Βοσνίας-Ερζεγοβίνης σε ελεύθερη οικονομική ζώνη, χωρίς εσωτερικά σύνορα[semigr ]

- την εγκαθίδρυση ενός υπό κοινή διαχείριση εναερίου χώρου για τη Βοσνία-Ερζεγοβίνη, την προώθηση των εσωτερικών, μη στρατιωτικών εναερίων υπηρεσιών που συνδέουν τις κυριότερες πόλεις στη Βοσνία- Ερζεγοβίνη

πρέπει να επακολουθήσουν και άλλα διασυνοριακά σχέδια, π.χ. στους τομείς του περιβάλλοντος, της ενέργειας και της υγείας[semigr ]

14. καλεί το Συμβούλιο και την Επιτροπή να καταβάλουν κάθε προσπάθεια για να υποστηρίξουν τις εργασίες της Επιτροπής Ακινήτου Περιουσίας του Dayton προκειμένου να διευκολυνθεί, ενθαρρυνθεί και επιταχυνθεί ο επαναπατρισμός των προσφύγων και η επιστροφή όσων απομακρύνθηκαν από τις εστίες τους[semigr ]

15. προτείνει, προς υποστήριξη της δημιουργίας δημοκρατικών πολιτικών και κοινωνικών θεσμών, τη σύσταση «Ιδρύματος για τη Δημοκρατία»[semigr ] το ίδρυμα αυτό θα χρηματοδοτηθεί από την ΕΕ και η Επιτροπή θα συνεισφέρει τη διοικητική τεχνογνωσία της, ενώ συγχρόνως τη διεύθυνση και τη διαχείριση θα αναλάβουν ανεξάρτητες προσωπικότητες ανεγνωρισμένου κύρους και των τριών εθνοτήτων[semigr ]

16. προτείνει να συγκαταλεχθούν τα τέσσερα ακόλουθα πεδία δράσης στα καθήκοντα αυτού του ιδρύματος που θα λειτουργεί πλησιέστερα στις ανάγκες των ανθρώπων και θα παρέχει προτεραιότητα σε σχέδια τα οποία υπερβαίνουν τις διαχωριστικές γραμμές των εθνοτήτων:

- ανεξάρτητα μέσα ενημέρωσης και κατάρτιση δημοσιογράφων[semigr ]

- κοινωνικές, πολιτιστικές και μη στρατιωτικές οργανώσεις και υποστήριξη ΜΚΟ[semigr ] ανάπτυξη σχεδίου δράσης για την προώθηση του εκδημοκρατισμού, σε συνεργασία με υφιστάμενες πρωτοβουλίες οι οποίες ήδη υποστηρίζονται από την ΕΕ, όπως το «Φόρουμ της Βερόνα» και οι «Πρεσβείες τοπικής δημοκρατίας»[semigr ]

- πολιτισμικά θέματα, νεότητα και συνεργασία πανεπιστημίων[semigr ]

- την ενίσχυση της ολοκλήρωσης των «ευρωπαϊκών σχολείων», ήτοι πολυεθνικών σχολείων με αντικειμενική διδασκαλία της Ιστορίας και ξεχωριστή διδασκαλία στο μάθημα των Θρησκευτικών[semigr ]

- οικονομία και κατάρτιση διευθυντικών στελεχών για ΜΜΕ[semigr ]

17. πιστεύει ότι ανάλογα μέτρα για τον εκδημοκρατισμό, την υποστήριξη των δημοκρατικών κομμάτων, των ανεξάρτητων μέσων ενημέρωσης, των μειονοτήτων πρέπει να ληφθούν και στην περίπτωση της Αλβανίας

Πολιτικοί όροι

18. υπογραμμίζει και πάλι τη θέση του ότι στενότερες συμβατικές σχέσεις της ΕΕ με τη Γιουγκοσλαβία (Σερβία-Μαυροβούνιο), την Κροατία και τη Βοσνία Ερζεγοβίνη πρέπει να συναρτηθούν με την αυστηρή τήρηση των όρων της Συμφωνίας του Dayton καθώς και με την αποκατάσταση κανονικών σχέσεων γειτονικής συνεργασίας μεταξύ των εν λόγω χωρών καθώς και με τα γειτονικά κράτη[semigr ]

19. επισημαίνει ως χωλαίνουσα την εξωτερική πολιτική της διεθνούς κοινότητας και της Ευρωπαϊκής Ένωσης, η οποία επέτρεψε την πλήρη ανάπτυξη εθνικιστικών τριβών που υπέβοσκαν και εκφράζει την πεποίθηση ότι η προώθηση της περιφερειακής συνεργασίας, σε συνδυασμό με την καταρχήν απόρριψη οιασδήποτε πολιτικής σημασίας των εθνικιστικών διαφορών προσεγγίζει πολύ περισσότερο στο πνεύμα της Ευρωπαϊκής Κοινότητας[semigr ] ως εκ τούτου αδυνατεί να κατανοήσει το γεγονός ότι η Ευρωπαϊκή Ένωση και ορισμένα κράτη της περιοχής εξακολουθούν να δέχονται έως σήμερα μιά κατάσταση που στηρίζεται στο διαχωρισμό βάσει εθνοτικής καταγωγής.

20. υποστηρίζει την πρόταση της Επιτροπής να περιλαμβάνουν οι μελλοντικές συμφωνίες με αυτές τις χώρες κοινά στοιχεία, όπως είναι η ρήτρα εκδημοκρατισμού και η ρήτρα για τα δικαιώματα του ανθρώπου[semigr ]

21. ζητεί, επιπλέον, από :

- τη Σερβία: επίλυση του προβλήματος του Κοσσυφοπεδίου καθώς και των προβλημάτων της Βοΐβοδίνης με την παραχώρηση, σε αμφότερα, πραγματικής αυτονομίας στο πλαίσιο της Γιουγκοσλαβικής Δημοκρατίας και σεβασμό των δημοκρατικών θεμελιωδών δικαιωμάτων καθώς και ελευθερία του οργανωμένου Τύπου και της έκφρασης γνώμης[semigr ]

- την Κροατία: ανάπτυξη εσωτερικής δημοκρατίας (πολυκομματισμός και ελεύθερη έκφραση γνώμης) και εγγύηση των δικαιωμάτων του ανθρώπου και των εθνοτήτων καθώς και δικαίωμα παλιννόστησης των προσφύγων, ιδίως όσον αφορά την Ανατολική Σλαβονία[semigr ]

- τη Βοσνία-Ερζεγοβίνη: δημιουργία και λειτουργικότητα κοινών θεσμών σε μη εθνοτική βάση, διασφάλιση της κρατικής ενότητας και εγγύηση του πολυκομματισμού και της ελεύθερης έκφρασης γνώμης[semigr ]

- τα τρία κράτη να συλλάβουν και εκδώσουν τα πρόσωπα που καταζητούνται από το Δικαστήριο της Χάγης[semigr ] εμμένει στο ότι το δημοκρατικό κράτος πρέπει να είναι ο θεματοφύλακας της ελευθερίας και της ασφάλειας των πολιτών του, ανεξαρτήτως φυλής, θρησκείας και εθνοτικής καταγωγής[semigr ]

- την Πρώην Γιουγκοσλαβική Δημοκρατία της Μακεδονίας: ανάληψη της δέσμευσης να σέβεται τα δικαιώματα των μειονοτήτων στη χώρα και η αλβανική μειονότητα θα πρέπει να έχει τη δυνατότητα να διδάσκει και να μαθαίνει τη γλώσσα της και τον πολιτισμό της[semigr ]

22. επισημαίνει την ένταση στο Κοσσυφοπέδιο, την Ανατολική Σλαβονία, το Σάντζακ, τη Βοϊβοδίνα και την Πρώην Γιουγκοσλαβική Δημοκρατία της Μακεδονίας, όπου έχει συσσωρευθεί σημαντικό δυναμικό ανάφλεξης συγκρούσεων, και καλεί το Συμβούλιο να ασκήσει άμεση και ισχυρή πίεση προς τις σερβικές αρχές για να επιτρέψουν το άνοιγμα ενός γραφείου πληροφοριών στο Κοσσυφοπέδιο, όπως είχε προτείνει η ΕΕ, και επαναλαμβάνει την πρότασή του να συσταθούν Αντιπροσωπείες ΑΕΕΚ στις προαναφερθείσες περιοχές που θα μπορέσουν να συμβάλουν στον πολιτικό διάλογο μεταξύ των μερών, στην αποκατάσταση εμπιστοσύνης, στην πρόληψη της καταπίεσης και των βιαιοτήτων και στην προώθηση της συμφιλίωσης[semigr ]

23. προτείνει, για την αποτροπή και την επίλυση συγκρούσεων, να επεκταθεί επίσης ο θεσμός του Διαμεσολαβητή, όπως προβλέπεται για μεταβατική περίοδο στη Συμφωνία του Dayton για τη Βοσνία Ερζεγοβίνη, στην Κροατία, τη Σερβία και τη Fyrom[semigr ]

24. καλεί το Συμβούλιο Υπουργών Εξωτερικών να αναπτύξει περαιτέρω την αρχική ιδέα της Αποστολής Επιτήρησης της Ευρωπαϊκής Κοινότητας (European Community Monitoring Mission) και να μελετήσει κατά πόσον το μέσο αυτό μπορεί, με την διεύρυνσή του με ειδικευμένο στρατιωτικό και μη στρατιωτικό προσωπικό, να διαμορφωθεί ως προστάδιο για ένα «Ευρωπαϊκό Πολιτικό Σώμα Ειρήνης»[semigr ]

Συμβολική πράξη για τους νέους της Βοσνίας-Ερζεγοβίνης

25. προτείνει να υποστηριχθεί η διοργάνωση διεθνούς φεστιβάλ ποπ το Σεπτέμβριο του 1998 στη Βοσνία-Ερζεγοβίνη το οποίο, ως «Free-Concert» της ΕΕ, θα έχει ως σκοπό να συμβάλει στη συμφιλίωση των νέων όλων των εθνοτήτων στη Νοτιοανατολική Ευρώπη και θα τεθεί υπό την αιγίδα των τριών Προέδρων του Κοινοβουλίου, της Επιτροπής και του Συμβουλίου[semigr ] η Επιτροπή καλείται να υποβάλει αμελλητί σχετικές προτάσεις χρηματοδότησης και να αρχίσει με την προετοιμασία της διοργάνωσης[semigr ]

26. καλεί την Επιτροπή και το Συμβούλιο να εντοπίσουν και άλλες επίσης δυνατότητες διασυνοριακής συνεργασίας σε πολιτισμικό και εκπαιδευτικό επίπεδο, να υποστηρίξουν εταιρικές σχέσεις μεταξύ πόλεων και πανεπιστημίων και να ενισχύσουν, κατά το πρότυπο της «Διάσκεψης Δημάρχων της Νοτιοανατολικής Ευρώπης» την προώθηση παρεμφερών περιφερειακών πρωτοβουλιών για την συμφιλίωση των λαών[semigr ]

27. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.